Egy út kezdetén nem lehet tudni, mit várjunk tőle.
Egy-két ablak nem zár rendesen,
a fürdőajtó meg szorul, de amúgy rendben van a hely.
Büszke vagyok rád.
Hihetetlen, hogy külön fogsz lakni. Micsoda lépés, fiam!
Kész felnőtt vagy. Húsz is lehetnél.
Feltételezhetjük, hogy lesznek kisebb-nagyobb bukkanók.
A füstjelzők működnek? Az ilyen régi épületeknél sosem lehet tudni.
Az óvintézkedések ellenőrzése rajta volt a beköltözési listámon.
Újak a füstjelzők és az elsősegélydoboz. Plusz van baltánk is.
- Balta? - Tűz esetén kell.
Zahid a nagybátyjától örökölte. Ő volt Vermont első indián favágója.
Úgy hívták, hogy Juharszirup Szvámi.
Baltátok lesz?
Senki sem vág neki úgy egy expedíciónak, hogy arra gondol:
„Négy hónap múlva borzalmas skorbutom lesz,
és szánhúzó kutyát kell ennem.”
Itt ülhetsz majd minden este, mikor FaceTime-on beszélünk.
- Minden este? - Eredetileg napi három hívást terveztem,
- szóval ez nem vita tárgya. - Maradjunk, és segítsünk berendezkedni?
Köszi, ne! Edisonnak nehéz napja volt. Csend kell neki.
Oké.
Itt hagyjuk a dobozokat a biztonság kedvéért?
Ne! Miért hagynátok? Kidobhatjátok. Van egy szemetes az épület előtt.
Zöld, és egy Kutyapofa nevű alak rápingálta a nevét.
Oksika.
Elmehettek!
- Nem gúnyolhatsz ki, ha sírok! - Jó, de te sem engem.
Attól olyan izgalmasak az élet új fejezetei,
hogy nem tudhatjuk, mire számíthatunk.
A NETFLIX SAJÁT GYÁRTÁSÚ SOROZATA
0:07
Mindjárt!
Olyan izgatott vagyok!
Csend!
00:08
- Hangos! - Bocsi!
A kezdet fájhat is…
- Haver! Hajnali 0:08 van! - …de ettől még nem rossz.
Megcsináltam. Tovább voltam az új lakásunkban, mint bárhol korábban.
Lekéstem? Lekéstem a 00:08-at?
- Nem. Épp időben érkeztél. - Hál' istennek!
- Elég sikkes vagy ebben a kezeslábasban. - Köszi! Ezt hordom a krumplijelmez alatt.
- Gratulálok, Sam! - Köszönöm!
Hoztam neked valamit. Ez egy vadkakaó.
Ez a fa szerencse és gazdagság hozója. Mehetne Edison terráriuma mellé,
mert ott sok fényt kap, a teknőcödet meg felveti tőle a pénz.
- Oké. - Nem nehéz a gondozása.
Csak 177 ml víz kell neki négynaponta,
egy kis algás tápoldat hetente egyszer, plusz forgatni kell.
Segítek! Volt egy növényem, ami egy hónapig elélt Mountain Dew-n.
Tudjátok, mit? Szerintem inkább átjövök majd gondozni a kicsikét.
Az jó lesz, mert nekem épp elég a beköltözési listámat végigcsinálni.
Pár tételt átadhatsz!
Ez a minimum, tesó, te más anyának sikoltó!
Másoltatok kulcsot vészhelyzetek esetére, lejelentkezem az áramszolgáltatónál,
- és jó szorosan megölelem az anyukádat. - Ez nincs a listán.
Most már igen.
Megy ez, srácok! A lakásnak igazán kellemes a hangulata.
Száz éve itt még egy vágóhíd üzemelt.
Hitetetlen, hogy elköltözött.
Ne aggódj!
Egész életében a sarkában voltál, kizárt, hogy bírni fogja nélküled.
Komolyan?
- Vicceltem. - Szent ég!
Elmentem. Korán be kell érnem az új srác első napján.
Evant tanítod be? Hogy van?
Nem avatkozom a dolgotokba. Csak mert te és a pasid…
- Az expasim. - Édes mindegy.
- Ezt hogy érted? - Hogy még fiatalok vagytok.
Szakítotok, aztán összejöttök, és újrakezditek.
A fiatalok ilyenek, mi?
- Itt nem ez lesz. Mi végleg szakítottunk. - Hogyne.
- Szia! - Vécén vagyok!
Hogy megy a futás? Keményen edzetek a UCLA-re?
- Mire megy ki a játék? - Semmire.
Jó, igazából lenne egy kérdésem, de nem olyan fontos.
Azon tűnődtem, elmondod-e apádnak az Izzie-s dolgot.
Szóval ez érdekel.
Én is sokat agyaltam rajta. Átgondoltam a dolog minden aspektusát,
és úgy döntöttem, hogy semmi közöd hozzá!
Még egy dolog!
Te jószagú úristen! Ilyen lehet egykének lenni? Ez kiborító!
A minap a Clayton honlapján böngésztem,
és olvastam, hogy van egy Gender és Szexualitási Szövetségük.
Szóval ha ismersz valakit, aki az identitásával küszködik,
és például nem tudja, hogyan mondja el az apjának, hogy barátnője van,
akkor szólj neki róla!
- Anya! - Igen?
Nem tudom, mit szólna hozzá. Vagyis…
Nem fogja tudni, mit mondjon, és a helyzet emiatt furcsa és kellemetlen lesz.
Igazad van.
Ő nem olyan menő és laza, mint én.
Na, sipirc!
Edison könnyezik. Szerintem allergiás reakciója van.
Oké. Ezt átvettük az ápolóképzőben.
Nehezen lélegzik? Vannak kiütései? Hogy megtudjuk, a páncél alá kell néznünk.
Egyelőre figyelem az állapotát.
Fogadok, hogy Paige hülye pénzhozó növénye okozza.
A szerencse és gazdagság hozója egyben teknőcgyilkos is.
- Ez meg mi volt? - Mi okoz áramkimaradást? Zombik?
Tini csínytevők?
Az örök sötét éj?
Fel kéne hívnunk az áramszolgáltatót.
Utálom a várakoztató zenét, de a fejhallgatóval mehet…
Te adtad le a neved, szóval inkább hívd őket te!
Nem jelentkeztem le.
- Bocs, haver. - Micsoda?
Totál elfelejtettem.
De kipipáltad a listán!
Tény, de sajna a lejelentés elmaradt.
Hiba volt.
- Akkor mégis miért pipáltad ki a listán? - Mert terveztem hívni őket,
de mikor arra gondoltam, hogy áram, beugrott, hogy lámpa, lávalámpa meg forró,
és végül rendeltem magamnak egy forrónacit.
Az elmém sokszor elkalandozik. Állítólag ez a kreativitás jele.
De egyet se aggódj! Most azonnal felhívom az áramszolgáltatót.
Lemerült a telóm.
Feltölteném, de…
Nézünk filmet?
- Azt most… - Aztapaszta! Ínycsiklandóak.
Aranybarna, omlós tökéletességek.
Most jöjjön az utolsó simítás!
Ezt holnap elküldöm nektek. Pusszantás!
Te jó ég!
Beth sütigyilkolós videókat küldözget, mióta Evannel szakítottunk.
- Fincsinek néznek ki. - Azok is. Beth remekül süt.
Totál kiakadna, ha megtudná, hogy te és én…
Tudod… együtt lógunk.
Együtt lógunk?
- Hány éves vagy, 12? - Ugyan!
Mégis minek nevezzem?
Együtt járásnak.
Egy pár vagyunk.
Egy pár?
Igen.
Ugye így van?
Így.
Akkor jó.
- Szia! - Szia, kincsem!
Facetime-olunk. Tök izgi, nem?
A fürdőkádban ülsz ruhában?
Igen, mert megnyugtató.
Otthon, mikor változás kellett, sétáltam az ágyam körül, vagy beültem a szekrénybe,
de itt ezt csinálom.
Azt kell mondjam, a kádad megnyugtatóan tiszta.
Nyilván azért, mert kimostam, mikor odaát voltam.
Kérlek, fogjuk rövidre a beszélgetést!
Nem akarom, hogy lemerüljön a telóm, mert nincs áram.
- Zahid nem jelentette le a nevét. - Ezért kell lista.
Van listánk, csak ezt kipipálta rajta anélkül, hogy megcsinálta volna.
Mégis miért pipál ki valaki valamit, amit nem végzett el?
Fogalmam sincs. Már sokszor megkérdeztem tőle.
Itt van áram az egész házban, úgyhogy gyere haza!
Nem rossz ötlet.
Ez az!
Előkészítem az ágyadat.
És ha sietsz, még vacsorára ideérsz.
Csőben sült tészta lesz.
Másik kamera.
Látod?
Hát azok?
Azok a dobozok a költözésről?
Úgy volt, kidobjátok őket.
Igen, csak még nem volt rá mód.
Hogyhogy nem? Van egy kuka itt az épület előtt.
Igen, de így egyszerűbb volt.
Egyszerűbb volt 600 dobozt végighurcolni a városon,
és teleszórni velük a házunkat? Szia, Sam!
- Szia, Casey! - Mi van? Nyomasszuk anyát-nap?
Én csak… Tudjátok… Megtartottam őket
- szükség esetére. - Mire kellhetnek?
Igen, mire?
Nem hiszel bennem.
- Szó sincs erről, drágám! - Pedig nagyon úgy fest.
Igen! Teljesen úgy fest!
A fürdőkádban vagy? A kádban ül?
Igen, és kikapcsolták náluk az áramot.
Na, sziasztok!
Ejnye, anyu!
Ejnye.
Hihetetlen, hogy ez is eljött! Valós helyzetben tanulhatok.
MENTŐSTANULÓ
Olyan izgalmas!
Remélem, hogy lesz ma akció is!
Tudod, hogy rengeteg időt fogunk együtt tölteni.
Néha jó csak…
csendben lenni.
Jól van.
Casey hogy van?
Ja, tényleg!
Csend.
Bocs.
Jól van.
Tényleg? Szuper…
Én is jól vagyok.
Nem kell neki megmondania.
Oké.
Befogom a számat.
Semmit sem tudok,
csak azt, hogy fontosak vagytok egymásnak,
szóval bármi is történt,
lehet, hogy ideje lenne beszélnetek, és tiszta vizet önteni a pohárba.
Ez a gomb mit csinál?
Ha megnyomod, felmegy az agyvizem.
Tuti minden gomb ezt csinálja.
EVAN TUBA MÉG NEM SZÓLTÁL AZ APÁDNAK IZZIE-RŐL?
NEM. TE IGEN?
DEHOGY! ŐRZÖM A TITKODAT.
ÉN IS A TIÉDET.
BEILLESZTÉS
KARATEVIDEÓ
GSSZ - GENDER ÉS SZEXUALITÁSI SZÖVETSÉG GYŰLÉSEK HETENTE
Erősítsd meg a lelkedet!
Nem húzhatod fel magad.
Hát már késő! Totál felhúztam magam.
Paige, ugye a baconnek öltözött srác tényleg végzett mára?
- Igen. - Remek.
Dühös vagyok, mert utálok Zahiddal lakni, de nem költözhetek haza,
mert be kell bizonyítanom anyának, hogy téved, és tudok külön lakni.
Miért nem jó Zahiddal lakni?
Leszámítva azt, hogy hangos, rendetlen, felelőtlen és éjjeli bagoly.
Ezek miatt nem jó, meg sok más miatt.
Úgy tesz, mintha a dolgok beszélnének.
Üdvözlöm, Tál uraság! Ideje fürdenie.
Kérem, mosdasson meg! Napok óta mocsokban senyvedek.
Máris jön Szivacs doktor.
Az ön baja: állatira piszkos.
Sosincs kedve ahhoz, amihez nekem.
- Hat óra! Itt a reggeliidő! - Köszi! Kihagyom.
És nekem sosincs kedvem ahhoz, amihez neki.
- Négy óra húsz! Itt a fűidő! - Kösz! Kihagyom.
Mindenből egy csomót vesz.
Miért van négy macimézünk? Én nem is szeretem a mézet.
És sokszor ír dühös panaszleveleket egy rettentő hangos írógéppel.
„Tisztelt Jolene's Fabrics!
Az önök ragasztópisztolya egy rakás szar!
Díszköveket ragasztottam vele az alsógatyámra,
de a mosáskor mind lepotyogott.”
Talán nem Zahid a megfelelő lakótárs.
Talán a megfelelő végig itt volt az orrod előtt.
Baromi hangosan eszik almát, és a kukát is folyton a mosogató alá teszi,
pedig nyilvánvaló, hogy a sarokban van a legjobb helyen.
Tisztán látom a helyzetet, és pontosan tudom, mi a megoldás.
Sam, nem volt könnyű visszaköltözni a szüleimhez…
Apa az az alsógatyában pihenős típus.
De minden jobbra fordult, miután lefektettem pár alapszabályt.
- Szabályokat? - Azokat.
- Gondoltam, hogy ez bejön. - Így van.
- Hogy van a növényem? - Nem tudom.
Edison könnyezett tőle, így az utcán végezte.
Köszi a tanácsot!
Szia, haver!
Az áramügy miatt bűntudatból sütöttem brownie-t,
ami azért ment, mert már volt áram.
- Van benne fű? - Egy icipici az íze miatt.
Zahid,
az életvitelünk kicsit nehéz nekem, szóval lefektethetnénk pár szabályt.
Paige-nek a szüleivel is vannak, és remekül beváltak.
A szabályok, nem a szülei. Tőlük annyira szerintem nincs odáig.
Remek ötlet.
A Z-arccal az élet olyan, mint egy medvebarlangban.
Szelídíts meg, Sammy!
Oké.
Első szabály:
Csak akkor pipálj ki teendőket, ha készek!
Pipa!
De frankón.
Második szabály: Ne vegyél mindenből többet!
Jogos. Elragadott a Costco kártya varázsa, és megrészegített az ereje.
Harmadik szabály: Nincs hangos panaszlevél-gépelés, ha itt vagyok.
Ezentúl egyedül őrjöngök. Ez minden?
Atom! Ha eszedbe jut más is, ne fogd vissza magad!
Új szabály!
Nincs almaevés este nyolc után.
Hát te meg mit keresel itt, haverpajti?
Nem tudom, de úgy hiányzik a konyhaszekrény melege!
Ott jó, mert nem vagyok útban, és nem rontom a levegőt.
Új szabály!
Ne személyesíts meg élettelen tárgyakat, és ne mozgasd a kukát!
Új szabály! Soha többet nem ehetsz almát.
Hihetetlen, hogy rávettél erre.
Jó buli lesz! Vagy lehet, hogy rémálom, de az is néha buli.
Sziasztok, újak! Üdv itt! Erika vagyok, lány/nő.
Casey Gardner.
Így definiálja magát.
- Jaj, bocsi! Nem esett le. - Semmi baj. Örülök nektek.
Válasszatok egy szimpi ülőhelyet!
Kedves.
Mármint kedves lány.
Szóval definiáljuk magunkat. Oké.
Elsőben belezúgtam egy lányba, és teljesen be voltam zsongva.
Elmondtam a legjobb barátnőmnek,
de azt mondta, ezt nem tehetem.
Jártam fiúkkal, és ezért nem jöttem rá korábban.
Aztán, mikor először barátnőm lett,
valahogy minden sokkal jobban illeszkedett…
a lényemhez.
Nem tudom, érthető-e ez így.
Igen!
Bocsi!
Nem gondoltam, hogy lesz mondanivalóm.
Igazából eljönni se akartam.
Jaj, ettől még cikibb.
Hát megjöttél!
Milyen volt a gyűlés?
Nagyszerű.
Rájöttem, milyen más vagyok, mint azok,
akikre elvileg hasonlítok, de kösz a tippet!
Mi történt, drágám?
Semmi.
Nekem jó napom volt.
A spanod jól van.
A spanom?
Beszélt valamelyikőtök Sammel? Nem válaszol az üzenetekre.
Nem hívhatom a pasidnak, szóval minek nevezzem?
Evannek. Nevezd a nevén.
Biztos még haragszik, szóval nem akarom kajtatni, de…
- Gondoltam, érdekel, hogy van. - Nem volt semmi a doboz ügyben.
Csak szeretem a masszív dobozokat, és meg akartam tartani őket.
Mi ez? Kerítőnek álltál? Miattad írogatott nekem?
- Nem, csak mondtam neki, hogy jól vagy. - Szóval rólam beszéltetek.
- Mégis miért? - Jobb, ha felhívom, nem?
- Nem keverednék bele. - Hát már késő.
- Ez a szülősködés most jól megy… - Az biztos.
Bocs, hogy ide jutottunk!
COSTCO KEDVEZMÉNYKÁRTYA
Ne vágj el! Szükséged van háromkilónyi vattakorongra.
KEDVES SAM! ÚJ SZABÁLY: NINCS SZABÁLY. ÜDV: ZAHID
Mit csinálsz? Mi ez az egész?
Ez egy puccs.
Mint láthatod, akciósan vásároltam.
De tiltja a szabály!
Ez az! Túl sok a szabály. Lehetetlen mindet betartani.
Nem! Ez a helyzet lehetetlen. A szabályaim jók.
A szabályaim miatt nem borzalmas veled lakni.
Ez valami vicc? Veled borzalmas együtt lakni!
Felversz hajnalok hajnalán.
Nem mosogatsz, ezért beszélek a koszos edények nevében,
mert könnyebb így jelezni neked.
Plusz, ne vedd magadra, de a teknősöd szarszagot áraszt.
- Azt hittem, bírod Edisont. - Imádom a hidegvérű kis gyilkost.
Vele füvezek négy óra húszkor, mivel te nem akartál.
A terráriuma mellett pöfékelek.
Az, ahogy a kis körmével kapargatja a forró követ,
meglepően megnyugtató!
Tehát akkor…
Edison mellett szívsz?
- Ettől könnyezik! - Ugyan már! A fűnek nincs ilyen hatása.
A te szemed is tiszta könny!
Hát te meg…
- A földre dobtad a szemetet! - Mert ott van a kuka helye.
- A mosogató alatt a helye! - Az logikátlan.
Betelt a pohár! A szabályokkal, a szeméttel…
- Én csak… - Beülök a kádba!
Tedd azt! Én meg elmegyek!
Azta! Nem is rossz ez a kecó.
- Hol van a kicsikém? - Itt áll melletted.
- Sam? - Itt vagyok!
Sam! Jól vagy? Van elég levegőd?
Persze! Van ablak. Ez nem egy tengeralattjáró.
Viszont nagyon bestresszeltem.
Menő a lakás!
Köszi!
- Megyek, átkutatom a fiókjaidat. - Hívtam lakatost.
- Nemsokára ideér. - Rendben.
Igazad volt.
Nem tudok külön lakni.
Pocsék ötlet volt, és most beragadtam a fürdőbe.
Mikor 16 voltam, az anyám rehabra ment.
A nagyi?
Tényleg?
Akkoriban nem rehabnak hívták. Mi nem hívtuk annak.
Mindenki azt mondta, „szabira ment”.
Nem tudtam, hogy honnan. Felteszem, az anyai szerepből.
Ezalatt én Maddie nénikémnél éltem,
és ő végtelenül kedves volt velem.
Annyira jó szándékú volt, szívem! Rettentően.
De…
Nem voltam kész, hogy az anyukám nélkül éljek…
és iszonyú szomorú voltam.
Amolyan védőburkot vontam
magam köré.
Őszintén bevallom:
a dobozokat magam miatt tartottam meg.
Nem viselem jól, ha egy szerettem elmegy.
De te kész vagy.
Kész vagy erre.
És sajnálom, ha miattam úgy érezted, hogy nem.
- Anyu! Állj félre! - Mi? Casey, ne!
Casey! Ne!
Elég! Ne csináld már!
Elég! Casey!
Szuper! Megjött a lakatos.
Ez eszméletlenül jólesett!
Ne ijesztgess már, Casey!
Sam jól van?
Aha. Kutya baja. Egy baltával szétvertem az ajtaját.
Hagylak beszélgetni.
Valaki küldött egy doboz összetört croissant-t.
Ja, igen.
A darabok azért…
így is finomak.
Ízletesek.
Izzie-vel járok.
Mi? Izzie barátnőddel?
- Ez most jót vagy rosszat jelent? - Tudom is én!
Hát jó.
Az anyád tudja?
Igen. Szerintem előbb tudta, mint én.
Sam?
Tudja.
Szóval csak én maradtam?
Csak nem tudtam…
- Hogyan… - Semmi baj!
- Azt hiszem, csak féltem, hogy… - Hogy mi?
Nem tudom!
Hogy másnak látsz majd.
Vagy ilyesmi.
Pedig nem.
Mi nem?
Nem látlak másnak.
Még mindig az idegeimre mész.
Evan tudja?
Aha.
- Na és a postás? Neki is elmondtad? - Már pár hónapja.
Az ajtóval mi lett?
Casey szétverte Juharszirup Szvámi baltájával.
Ezt valahogy sejthettem volna. Hoztam neked valamit.
Egy kuka?
A kettes számú. Mindkét helyen lehet egy.
Remek ötlet!
Két kuka szó szerint kétszer olyan jó, mint egy.
Bocs a sok beraktározott cuccért.
Na meg a kirohanásért.
Tudom, hogy nem könnyű velem együtt lakni.
Spongyát rá!
Azt hiszem, azért ébresztettelek folyton fel,
mert ez a különlakás dolog magányosabb, mint sejtettem.
Legalább te elmondtad, hogy az agyadra megyek.
Azért dumálgatok magamban, mert nem bírom az összetűzéseket.
A tárgyak megszemélyesítésével kezelem a feszkót.
Azt nagyon rühellem!
Szerintem a szabályok nem feltétlen rosszak.
De mi lenne, ha fejenként csak hármat mondanánk?
Jó ötlet.
Oké, akkor kezdem.
Ha csukva a szemem, a testem hadd pihentessem!
- Mindbe rím kell? - Ha kellene, nem menne.
Oké.
- Próbáld halkan rágni az almát! - Oké.
Ha egy napig nem mosogatsz, az edények újra beszélni fognak.
Rendben.
A costcós vásárlásaidat előtte beszéljük át!
Benne vagyok.
Oké, jöjjenek az utolsók! Mondjuk egyszerre?
- Az nem lesz zavaró? - Meglátjuk.
Egy,
kettő…
Edison mellett nincs füvezés!
- Egy rugóra jár az agyunk! - Te is ezt mondtad?
Naná! Nem akarom bántani a picurit. Újratárgyaljuk, ha 18 lesz!
Szerintem menni fog ez.
Szerintem is, lakótárs! Kérsz füves sütit?
Nem, köszi!
- Toljunk egy táncpartit? - Ne.
Élvezzük csendben egymás társaságát?
Aha!
Ez kellemes.
Az.
A feliratot fordította: Józsa Ildikó